สมาร์ททีวีแอลจี รุ่น 42LW5700-TA แสดงเว็บเบราว์เซอร์โดยใช้แป้นพิมพ์บนหน้าจอ ซึ่งแตกต่างจากทีวีทั่วไป สมาร์ททีวีช่วยให้ผู้ชมสามารถโต้ตอบกับไอคอนหรือภาพบนหน้าจอได้**โทรทัศน์อัจฉริยะ** หรือทับศัพท์เป็น **สมาร์ตทีวี** หรือ **สมาร์ททีวี** (อังกฤษ: Smart TV) หรือเรียกอีกอย่างหนึ่งคือ **โทรทัศน์เชื่อมต่อ** (อังกฤษ: Connected TV; ชื่อย่อ: CTV) เป็นเครื่องรับโทรทัศน์แบบดั้งเดิมที่มีอินเทอร์เน็ตในตัวและคุณสมบัติเว็บ 2.0 แบบโต้ตอบ ซึ่งช่วยให้ผู้ใช้สามารถฟังเพลง รับชมวิดีโอ สืบค้นอินเทอร์เน็ต และดูภาพถ่ายได้ สมาร์ททีวีคือการรวมกันทางเทคโนโลยีของคอมพิวเตอร์ โทรทัศน์ และกล่องรับสัญญาณ นอกเหนือจากฟังก์ชั่นดั้งเดิมของโทรทัศน์และกล่องรับสัญญาณที่มีให้ผ่านสื่อกระจายเสียงแบบเดิมแล้ว อุปกรณ์เหล่านี้ยังสามารถให้บริการโทรทัศน์ผ่านสัญญาณต่อเนื่อง, สื่อโต้ตอบออนไลน์, เนื้อหาผ่านอินเทอร์เน็ต (อังกฤษ: Over-the-top; ชื่อย่อ: OTT) ตลอดจนสื่อส่งผ่านสัญญาณต่อเนื่องตามคำขอและการเข้าถึงเครือข่ายในบ้าน

ไม่ควรสับสนระหว่างสมาร์ททีวีกับโทรทัศน์ผ่านสัญญาณต่อเนื่อง ไอพีทีวี หรือโทรทัศน์บนเว็บ โทรทัศน์ผ่านสัญญาณต่อเนื่องหมายถึงการรับเนื้อหาโทรทัศน์ผ่านอินเทอร์เน็ต แทนที่จะเป็นระบบแบบเดิม เช่น ภาคพื้นดิน เคเบิลและดาวเทียม ไม่ว่าอินเทอร์เน็ตจะถูกส่งไปด้วยวิธีการใดก็ตาม ส่วนไอพีทีวีเป็นหนึ่งในมาตรฐานเทคโนโลยีโทรทัศน์ทางอินเทอร์เน็ตสำหรับผู้แพร่ภาพโทรทัศน์ และโทรทัศน์บนเว็บเป็นคำที่ใช้สำหรับรายการที่สร้างขึ้นโดยบริษัท และบุคคลต่าง ๆ มากมายเพื่อออกอากาศทางโทรทัศน์ผ่านสัญญาณต่อเนื่อง

ในสมาร์ททีวี ระบบปฏิบัติการจะโหลดไว้ล่วงหน้าหรือพร้อมใช้งานผ่านกล่องรับสัญญาณ โปรแกรมประยุกต์ หรือ "แอพ" สามารถโหลดไว้ล่วงหน้าในอุปกรณ์ หรืออัปเดต หรือติดตั้งได้ตามต้องการผ่านทางร้านแอพพลิเคชั่น ในลักษณะเดียวกับที่แอพรวมอยู่ในสมาร์ทโฟนรุ่นใหม่

เทคโนโลยีที่อนุญาตให้ใช้กับสมาร์ททีวียังรวมอยู่ในอุปกรณ์ภายนอก เช่น กล่องรับสัญญาณและเครื่องเล่นบลูเรย์บางรุ่น, เครื่องเล่นเกม, เครื่องเล่นสื่อดิจิทัล, ระบบโทรทัศน์ของโรงแรม, สมาร์ทโฟน และอุปกรณ์เชิงโต้ตอบที่เชื่อมต่อกับเครือข่ายอื่น ๆ ที่ใช้โทรทัศน์เป็นจอแสดงผล อุปกรณ์เหล่านี้ช่วยให้ผู้ชมค้นหาและเล่นวิดีโอ, ภาพยนตร์, รายการโทรทัศน์, ภาพถ่าย และเนื้อหาอื่น ๆ จากเว็บ, เคเบิลทีวี หรือทีวีดาวเทียม หรือจากอุปกรณ์จัดเก็บข้อมูลในตัวเครื่อง

ดูเพิ่ม
-------

* วีดิทัศน์ตามคำขอ
* สมาร์ทโฟน
* โทรทัศน์ผ่านสัญญาณต่อเนื่อง
* ไอพีทีวี

อ้างอิง
-------

1. ↑  Steve Kovach (8 ธันวาคม 2010). "What Is A Smart TV?". Businessinsider.com. สืบค้นเมื่อ 17 มกราคม 2012.
2. ↑  Jeremy Toeman 41 (20 ตุลาคม 2010). "Why Connected TVs Will Be About the Content, Not the Apps". Mashable.com. สืบค้นเมื่อ 17 มกราคม 2012.
3. ↑  "Internet TV and The Death of Cable TV, really". Techcrunch.com. 24 ตุลาคม 2010. สืบค้นเมื่อ 17 มกราคม 2012.
4. ↑  "Smart TV competition heats up market". Asianewsnet.net. คลังข้อมูลเก่าเก็บจากแหล่งเดิมเมื่อ เมษายน 7, 2012. สืบค้นเมื่อ มกราคม 17, 2012.`{{cite web}}`: CS1 maint: unfit URL (ลิงก์)
5. ↑  "Smart TV Shower Opens Smart Life". Koreaittimes.com. 7 ตุลาคม 2010. สืบค้นเมื่อ 17 มกราคม 2012.
6. ↑  Chacksfield, Marc (12 พฤษภาคม 2010). "Intel: Smart TV revolution 'biggest since move to colour' – The wonders of widgets?". Techradar.com. สืบค้นเมื่อ 17 มกราคม 2012.
7. ↑  "Google, With Intel and Sony, Unveils Software for 'Smart' TVs". *Bloomberg BusinessWeek*. 20 พฤษภาคม 2010. สืบค้นเมื่อ 17 มกราคม 2012.
8. ↑  Katzmaier, David (8 กันยายน 2010). "Poll: Smart TV or dumb monitor?". News.cnet.com. คลังข้อมูลเก่าเก็บจากแหล่งเดิมเมื่อ 2012-02-19. สืบค้นเมื่อ 17 มกราคม 2012.
9. ↑  Intel and Smart TV. intel.com. สืบค้นเมื่อ 11 พฤศจิกายน 2010.
10. ↑  "Roku 2: Same Old (But Still Good), Same Old". Gizmodo.com. 4 สิงหาคม 2011. สืบค้นเมื่อ 17 มกราคม 2012.

แหล่งข้อมูลอื่น
---------------

* iconสถานีย่อยโทรทัศน์

* วิกิมีเดียคอมมอนส์มีสื่อเกี่ยวกับ Smart TV